Actrița Oana Pellea o contrazice pe Irina Margareta Nistor, după ce criticul de film a spus că actorului român i-ar fi fost teamă de accentul oltenesc.
Prezentă în podcastul "Vreau să știu" al lui Cătălin Oprișan, Irina Margareta Nistor a spus că Amza Pellea s-ar fi temut că accentul lui oltenesc și timbrul vocal nu ar fi fost îndeajuns de impunător pentru un personaj precum Mihai Viteazul.
"Nu au existat niciun fel de probleme cu vocea lui Amza Pellea. Dimpotrivă… Glasul omului era în perfectă stare.
În realitate, Amza a cerut expres să nu i se folosească vocea pentru că s-a temut ca accentul său oltenesc să nu îi discrediteze personajul. Adevărul este că a avut rezerve și a crezut că glasul său nu e suficient de adânc, de impunător pentru dimensiunea lui Mihai Viteazul", a spus criticul de film.
Oana Pellea, fiica marelui actor, a contrazis imediat această variantă: "NU ESTE ADEVARAT!
I-am comunicat acum câteva luni (!!!) doamnei Irina-Margareta Nistor motivul real!
Motivul real este ca Sergiu Nicolaescu a vrut să ii dubleze vocea cu cea a lui Emanoil Petrutț! Nu tata a cerut! Nu lui tata i-a fost frică … că ar avea accent oltenesc!
O data pentru totdeauna: Dublarea vocii tatălui meu in Mihai Viteazul a fost decizia lui Sergiu Nicolaescu… împotriva voinței tatălui meu!
Tata a suferit enorm ca i-a fost dublata vocea!
Sunt încă in viața si stiu CEL MAI BINE cum si ce s-a intamplat!
Ps Rog presa sa nu ma sune pentru explicatii!
Acesta este adevarul și nu mai am nimic de comentat!"